ประกาศกรมสรรพสามิตประกาศกรมสรรพสามิตเรื่อง หลักเกณฑ์ วิธีการ และเงื่อนไขในการลดอัตราภาษีสรรพสามิตสำหรับผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทย----------- เพื่ออนุวัตตามประกาศกระทรวงการคลังเรื่อง ลดอัตราและยกเว้นภาษีสรรพสามิต (ฉบับที่ ๒๗) ลงวันที่ ๓๐ ธันวาคม ๒๕๓๔ซึ่งแก้ไขเพิ่มเติมโดยประกาศกระทรวงการคลัง เรื่อง ลดอัตราภาษีสรรพสามิต (ฉบับที่ ๓๘)ลงวันที่ ๒๗ กันยายน ๒๕๓๙ และเพื่อให้การปฏิบัติเกี่ยวกับการลดอัตราภาษีสรรพสามิตสำหรับผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทย เป็นไปโดยถูกต้องและรัดกุมตลอดจนเป็นไปในแนวทางเดียวกัน กรมสรรพสามิตจึงกำหนดหลักเกณฑ์ วิธีการ และเงื่อนไขไว้ดังต่อไปนี้ ข้อ๑ผู้ประกอบอุตสาหกรรมหรือผู้นำเข้าที่ประสงค์จะขอรับการลดอัตราภาษีสรรพสามิตสำหรับผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงที่จะส่งไปยังผู้ผลิตกระแสไฟฟ้า เพื่อใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทย ให้ยื่นคำขอต่ออธิบดีหรือผู้ซึ่งอธิบดีมอบหมายตามแบบภษ. ๐๑ - ๕๐ ท้ายประกาศนี้ ณกรมสรรพสามิตหรือสำนักงานสรรพสามิตจังหวัดแห่งท้องที่ที่โรงอุตสาหกรรมที่จะขอลดอัตราภาษีตั้งอยู่หรือสำนักงานสรรพสามิตจังหวัดแห่งท้องที่ที่ด่านศุลกากรที่มีการนำเข้า พร้อมด้วยหลักฐานที่อธิบดีหรือผู้ซึ่งอธิบดีมอบหมายกำหนด ในกรณีที่ผู้ประกอบอุตสาหกรรมหรือผู้นำเข้าขอรับการลดอัตราภาษี ตามวรรคหนึ่ง เพื่อส่งผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงไปให้แก่ผู้ผลิตกระแสไฟฟ้า ซึ่งมิได้เป็นผู้ประกอบอุตสาหกรรมตามกฎหมายว่าด้วยภาษีสรรพสามิตนั้นผู้ขอลดอัตราภาษีจะต้องดำเนินการให้เจ้าของหรือผู้รับผิดชอบในการผลิตกระแสไฟฟ้า นำหลักฐานหนังสือแสดงความยินยอมให้เจ้าพนักงานสรรพสามิตหรือพนักงานเจ้าหน้าที่เข้าทำการตรวจสอบสถานที่ บัญชี หลักฐานเอกสารที่เกี่ยวกับการผลิตกระแสไฟฟ้าและการใช้สินค้าที่ได้รับการลดอัตราภาษีของผู้ผลิตกระแสไฟฟ้าแต่ละแห่งแนบมาพร้อมกับการยื่นคำขอลดภาษีทุกครั้งด้วย ข้อ๒เมื่ออธิบดีหรือผู้ซึ่งอธิบดีมอบหมาย สั่งให้ลดอัตราภาษีสรรพสามิตตามคำขอแล้ว ให้ผู้ประกอบอุตสาหกรรมที่ขอลดอัตราภาษี แจ้งให้เจ้าพนักงานสรรพสามิตผู้ควบคุมโรงอุตสาหกรรมนั้นทราบเป็นหนังสือเพื่อทำการตรวจสอบวัดปริมาณก่อนนำออกจากโรงอุตสาหกรรม หรือให้ผู้นำเข้าที่ขดลดอัตราภาษีแจ้งให้เจ้าพนักงานสรรพสามิตแห่งท้องที่ที่มีการนำเข้าทราบเป็นหนังสือเพื่อทำการตรวจสอบวัดปริมาณก่อนส่งไปสถานที่ผลิตกระแสไฟฟ้า ข้อ๓ให้เจ้าพนักงานสรรพสามิตผู้ควบคุมโรงอุตสาหกรรมหรือเจ้าพนักงานสรรพสามิตแห่งท้องที่ที่มีการนำเข้าจัดทำรายละเอียดของผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงที่นำออกจากโรงอุตสาหกรรมหรือที่นำเข้าแล้วรายงานให้กรมสรรพสามิตทราบภายใน ๑๕ วัน นับแต่วันที่นำออกจากโรงอุตสาหกรรมหรือวันที่ส่งให้แก่ผู้ผลิตกระแสไฟฟ้า แล้วแต่กรณี ข้อ๔ให้เจ้าของหรือผู้รับผิดชอบในการผลิตกระแสไฟฟ้า ซึ่งซื้อผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงที่ได้รับการลดอัตราภาษีสรรพสามิต แจ้งให้เจ้าพนักงานสรรพสามิตแห่งท้องที่ที่ทำการผลิตกระแสไฟฟ้าทราบเพื่อทำการตรวจสอบวัดปริมาณก่อนการรับผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงเข้าไปในสถานที่ใช้ในการผลิตกระแสไฟฟ้า ข้อ๕ให้ผู้ประกอบอุตสาหกรรมหรือผู้นำเข้าที่ได้รับการลดอัตราภาษี จัดส่งหลักฐานแสดงปริมาณของผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงที่ส่งเข้าไปในสถานที่ใช้ในการผลิตกระแสไฟฟ้าที่เจ้าพนักงานสรรพสามิตแห่งท้องที่ที่ทำการผลิตกระแสไฟฟ้าตรวจสอบและลงลายมือชื่อรับรองแล้ว ให้กรมสรรพสามิตภายใน ๑๕วัน นับแต่วันที่นำออกจากโรงอุตสาหกรรม หรือภายใน ๑๕ วันนับแต่วันที่นำเข้า ข้อ๖ให้เจ้าของหรือผู้รับผิดชอบในการผลิตกระแสไฟฟ้า แจ้งอัตราการใช้ผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงที่ได้รับการลดอัตราภาษีในการผลิตกระแสไฟฟ้าและกรรมวิธีการผลิตกระแสไฟฟ้าต่ออธิบดีหรือผู้ซึ่งอธิบดีมอบหมายพร้อมการยื่นขอรับการลดอัตราภาษีครั้งแรกตามข้อ ๑และทุกครั้งที่มีการเปลี่ยนแปลงกรรมวิธีการผลิต ข้อ๗ให้กองวิเคราะห์สินค้าและพิสูจน์ของกลาง ดำเนินการตรวจสอบรายละเอียดตามข้อ ๖ แล้วรายงานให้อธิบดีทราบ ข้อ๘ หากมีการนำผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงที่ได้รับการลดอัตราภาษีไปใช้นอกเหนือจากการใช้ผลิตภัณฑ์กระแสไฟฟ้าหรือผลิตภัณฑ์ที่เป็นของผสมปิทูเมน ซึ่งใช้เป็นเชื้อเพลิงขาดหายไปหรือมิได้ขายไฟฟ้าที่ผลิตได้ให้แก่การไฟฟ้าฝ่ายผลิตแห่งประเทศไทย ให้ผู้ประกอบอุตสาหกรรมหรือผู้นำเข้ารับผิดชอบชำระภาษีสรรพสามิตในอัตราที่เสมือนหนึ่งมิได้รับการลดอัตราภาษีในกรณีที่นำไปใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยที่ใช้บังคับในเวลาที่นำออกจากโรงอุตสาหกรรมหรือวันที่นำเข้าแล้วแต่กรณี ดังนี้ ๘.๑กรณีปริมาณผลิตภัณฑ์ที่เป็นของผสมปิทูเมน ซึ่งใช้เป็นเชื้อเพลิงตามข้อ ๑ ที่ตรวจวัดได้ตามข้อ ๔ น้อยกว่าที่ตรวจวัดได้ตามข้อ ๓ให้ผู้ประกอบอุตสาหกรรม หรือผู้นำเข้าที่ได้รับการลดอัตราภาษีดังกล่าวมีหน้าที่ชำระภาษีสรรพสามิตในจำนวนที่ขาดหายไปในอัตราที่เสมือนหนึ่งมิได้รับการลดอัตราภาษีในกรณีที่นำไปใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยที่ใช้บังคับในเวลาที่นำออกจากโรงอุตสาหกรรมหรือนำเข้า แล้วแต่กรณี ๘.๒ในกรณีที่เจ้าของหรือผู้รับผิดชอบในการผลิตกระแสไฟฟ้า มิได้ขายไฟฟ้าที่ผลิตได้จากผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงที่ได้รับการลดอัตราภาษีสรรพสามิตให้แก่การไฟฟ้าฝ่ายผลิตแห่งประเทศไทยให้ผู้ประกอบอุตสาหกรรมหรือผู้นำเข้า มีหน้าที่ชำระภาษีสรรพสามิตตามส่วนที่ใช้ในการผลิตกระแสไฟฟ้านั้นในอัตราที่เสมือนหนึ่งมิได้รับการลดอัตราภาษีในกรณีที่นำไปใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยที่ใช้บังคับในเวลาที่ออกจากโรงอุตสาหกรรมหรือนำเข้าแล้วแต่กรณี ๘.๓กรณีที่ปริมาณผลิตภัณฑ์ที่เป็นของผสมปิทูเมน ซึ่งใช้เป็นเชื้อเพลิงที่ใช้ในการผลิตกระแสไฟฟ้าเกิดการสูญหายหรือขาดจำนวนไปเมื่อเปรียบเทียบกับผลการตรวจวิเคราะห์ตามข้อ ๗เกินกว่าอัตราส่วนการสูญเสียที่อธิบดีกำหนดให้ผู้ประกอบอุตสาหกรรมหรือผู้นำเข้า มีหน้าที่ชำระภาษีสรรพสามิตสำหรับจำนวนที่สูญหายหรือขาดไปในอัตราที่เสมือนหนึ่งมิได้รับการลดอัตราภาษีในกรณีนำไปใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยที่ใช้บังคับในเวลาที่นำออกจากโรงอุตสาหกรรมหรือนำเข้าแล้วแต่กรณี เว้นแต่จะพิสูจน์ต่ออธิบดีได้ว่าเป็นการสูญหายหรือขาดจำนวนไปโดยเหตุอันสมควร ๘.๔กรณีที่นำผลิตภัณฑ์ที่เป็นของผสมปิทูเมน ซึ่งใช้เป็นเชื้อเพลิงที่ได้รับการลดอัตราภาษีไปใช้นอกเหนือจากการใช้ผลิตกระแสไฟฟ้าให้ผู้ประกอบอุตสาหกรรมหรือผู้นำเข้ารับผิดชอบชำระภาษีสรรพสามิตในอัตราที่เสมือนหนึ่งมิได้รับการลดอัตราภาษีในกรณีที่นำไปใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยที่ใช้บังคับในเวลาที่นำออกจากโรงอุตสาหกรรมหรือวันที่นำเข้าแล้วแต่กรณี ข้อ๙ประกาศนี้ให้ใช้บังคับตั้งแต่วันที่ออกประกาศเป็นต้นไป ประกาศณ วันที่ ๑๕ กันยายน พ.ศ. ๒๕๔๐ สมชัย ฤชุพันธุ์ อธิบดีกรมสรรพสามิต[ดูข้อมูลจากภาพกฎหมาย][รก.๒๕๔๐/๘๑ง/๔๑/๙ ตุลาคม ๒๕๔๐] ละออง/พิมพ์/๒๐/๐๗/๔๔